
转诪讜专讛 讚 注"讘 - 驻讬专讜砖 砖讟讬讬谞讝诇抓

讗驻讟讜专讗 拽讗讬 [注诇 讛驻讟讜专 诪诪诇拽讜转 讛谞讝讻专 讘专讗砖讬转 讛讚讘专讬诐 讛讜讗 注讜诪讚, 诪转讬讬讞住], 讜讛讻讬 拽讗诪专 [讜讻讱 讛讜讗, 讛讞讻诐 讛诪讘讬讗 讗转 讚讘专讬 专' 讬讜住讬 讛讙诇讬诇讬, 讗讜诪专]: 讻诇诇 讛讜讗 讻讬 讻诇 诇讗讜 (诇讗 转注砖讛 砖讘转讜专讛), 砖讗讬谉 讘讜 诪注砖讛 鈥� 讗讬谉 诇讜拽讬谉 注诇讬讜. 诪砖讜诐 (讘砖诐) 专' 讬讜住讬 讘专' 讞谞讬谞讗 讗诪专讜 讞讻诪讬诐 砖讗祝 讛诪拽讚讬诐 转专讜诪讛 诇讘讬讻讜专讬诐 驻讟讜专 诪诪诇拽讜转.


讜讚谞讬诐 讘讚讘专: 讜诪讗讬 砖谞讗 诪讬诪专 讚诇拽讬 [讜诪讛 砖讜谞讛, 诪讬讜讞讚, 讛诪诪讬专 砖诇讜拽讛] 讗祝 砖诇讗 注砖讛 诪注砖讛 鈥� 诪砖讜诐 砖讘讚讬讘讜专讜 注砖讛 诪注砖讛 (砖讛讞讬诇 拽讚讜砖讛 注诇 讘讛诪转 讛讞讜诇讬谉 砖诇驻谞讬讜), 讗诐 讻谉 讬砖 诇砖讗讜诇: 讛诪拽讚讬诐 转专讜诪讛 诇讘讬讻讜专讬诐 谞诪讬 诇讬诇拽讬 [讙诐 讻谉 砖讬诇拽讛] 讗祝 砖诇讗 注砖讛 诪注砖讛 鈥� 诪砖讜诐 砖讘讚讬讘讜专讜 注砖讛 诪注砖讛, 砖讛讞讬诇 拽讚讜砖转 转专讜诪讛 注诇 讛转讘讜讗讛 砖诇驻谞讬讜!


讗诪专 专' 讗讘讬谉 讘转砖讜讘讛: 砖讗谞讬 讛转诐 [砖讜谞讛 砖诐, 讘讚讬谉 讛诪拽讚讬诐 转专讜诪讛 诇讘讬讻讜专讬诐], 砖驻讟讜专 诪诪诇拽讜转, 讗祝 砖谞注砖讛 诪注砖讛 注诇 讬讚讜 鈥� 诪砖讜诐 砖诇讗讜 砖谞讬转拽 诇注砖讛 讛讜讗, 砖讗祝 砖注讘专 注诇 讗讬住讜专 (讛拽讚诪讛 讘住讚专 讛讛驻专砖讛), 诪讻诇 诪拽讜诐 讞诇讛 注诇讬讜 诪爪讜转 注砖讛 砖诇 讛驻专砖转 讛诪注砖专讜转, 讚讻转讬讘 [砖讻谉 谞讗诪专] 讘驻专砖转 讛诪注砖专讜转: "诪讻诇 诪注砖专转讬讻诐 转专讬诪讜 讗转 讻诇 转专讜诪转 讛'" (讘诪讚讘专 讬讞, 讻讟) (专讗讛 讙专住讜转), 砖讞讬讬讘 诇注砖专 砖讜讘, 讻讬讜谉 砖讛拽讚讬诐 讗转 讛诪注砖专 诇讘讬讻讜专讬诐. 讜讻诇诇 讛讜讗 砖讻诇 诇讗讜 讛谞讬转拽 诇注砖讛, 讛注讜讘专 注诇讬讜 讗讬谞讜 诇讜拽讛.


讗 诪住讜驻专 讻讬 讬转讬讘 [讬砖讘] 专讘 讚讬诪讬 讜拽讗诪专 诇讛 诇讛讗 砖诪注转讗 [讜讛讬讛 讗讜诪专 讗讜转讛, 讗转 讛讛诇讻讛 讛讝讜], 砖讛诪拽讚讬诐 转专讜诪讛 诇讘讬讻讜专讬诐 驻讟讜专 诪诪诇拽讜转 诪砖讜诐 砖讛讜讗 诇讗讜 讛谞讬转拽 诇注砖讛. 讗诪专 诇讬讛 [诇讜] 讗讘讬讬: 讜讻讬 讻诇诇 讛讜讗 砖讻诇 诇讗讜 砖谞讬转拽 诇注砖讛 诇讗 诇拽讬 [讗讬谞讜 诇讜拽讛] 注诇讬讜?


讜讛讗 [讜讛专讬] 诪讬诪专 砖诇讗讜 砖谞讬转拽 诇注砖讛 讛讜讗, 砖讻谉 谞讗诪专 讘讜 "诇讗 讬讞诇讬驻谞讜 讜诇讗 讬诪讬专 讗讜转讜... 讜讗诐 讛诪专 讬诪讬专 讘讛诪讛 讘讘讛诪讛 讜讛讬讛 讛讜讗 讜转诪讜专转讜 讬讛讬讛 拽讜讚砖" (讜讬拽专讗 讻讝, 讬) 鈥� 讜诇拽讬 [讜诇讜拽讛] 注诇讬讜. 讚转谞谉 [砖讻谉 砖谞讬谞讜 讘诪砖谞转谞讜]: 诇讗 砖讗讚诐 专砖讗讬 诇讛诪讬专, 讗诇讗 砖讗诐 讛诪讬专 鈥� 诪讜诪专, 讜住讜驻讙 讗转 讛讗专讘注讬诐.


讛砖讬讘 专讘 讚讬诪讬 诇砖讗诇讛 讝讜 砖诇 讗讘讬讬: 讻讻诇诇 诇讗讜 讛谞讬转拽 诇注砖讛 讗讬谉 诇讜拽讬诐 注诇讬讜, 讜讗讬谉 诇讛拽砖讜转 注诇 讻讱 诪讚讬谞讜 砖诇 讛诪诪讬专, 讻讬 讘注谞讬谉 讛转诪讜专讛 讛讜讬 诇讛讜 转专讬 诇讗讜讬 讜讞讚 注砖讛 [讛专讬讛诐 砖谞讬 诇讗讜讬诐, "诇讗 讬讞诇讬驻谞讜" "讜诇讗 讬诪讬专 讗讜转讜", 讜注砖讛 讗讞讚], 讜讻诇诇 讛讜讗 砖诇讗 讗转讬 讞讚 注砖讛 讜注拽专 转专讬 诇讗讜讬 [诇讗 讘讗 注砖讛 讗讞讚 讜注讜拽专 砖谞讬 诇讗讜讬诐].


讜砖讜讗诇讬诐 注诇 讻讱: 讜讛专讬 讚讬谞讜 砖诇 讛讗讜谞住 讗转 讛讘转讜诇讛 砖讗讬谞讛 诪讗讜专住讛, 讚讞讚 诇讗讜 讜讞讚 注砖讛 [砖诇讗讜 讗讞讚 讜注砖讛 讗讞讚] 讛讜讗, 砖讻谉 诪爪讜讜讛 讘诪爪讜转 注砖讛 鈥� "讜诇讜 转讛讬讛 诇讗砖讛 转讞转 讗砖专 注谞讛" (讚讘专讬诐 讻讘, 讻讟), 讜讘诪爪讜转 诇讗 转注砖讛 鈥� "诇讗 讬讜讻诇 砖诇讞讛 讻诇 讬诪讬讜" (讜讬拽专讗 讻讝, 讬). 讜讛专讬 讝讛 讗讬驻讜讗 诇讗讜 讛谞讬转拽 诇注砖讛, 砖讻谉 讗诐 讗讞专 砖谞砖讗讛 诇讗砖讛 注诪讚 讜讙讬专砖讛 讜注讘专 注诇 讛诇讗讜, 讛专讬讛讜 诪爪讜讜讛 诇讞讝讜专 讜诇砖讗转讛 讜诇拽讬讬诐 讗转 讛注砖讛. 讜讘讻诇 讝讗转 诇讗 讗转讬 讞讚 注砖讛 讜注拽专 诇讗讜 [讗讬谉 注砖讛 讗讞讚 讘讗 讜注讜拽专, 讜诪讜谞注 讚讬谉 诪诇拽讜转 讘诪讬 砖注讘专 注诇 讛诇讗讜], 讚转谞讬讗 [砖讻谉 砖谞讜讬讛 讘专讬讬转讗]: 讛讗讜谞住 砖讙讬专砖 讗转 讛谞讗谞住转 讗讞专 砖谞砖讗讛 诇讗砖讛 讻诪爪讜讜转 讛讻转讜讘, 讜注讘专 讘讻讱 注诇 讗讬住讜专 诇讗讜 砖诇 "诇讗 讬讜讻诇 砖诇讞讛", 讗诐 讬砖专讗诇 讛讜讗 讛诪讜转专 诇砖讗转 讙专讜砖讛 鈥� 讛专讬讛讜 注讜诪讚 讜诪讞讝讬专 (谞讜砖讗 讗讜转讛 砖讜讘), 讜讗讬谞讜 诇讜拽讛 注诇 讛讗讬住讜专 砖注讘专 注诇讬讜. 讜讗诐 讻讛谉 讛讜讗 砖讗住讜专 诇砖讗转 讙专讜砖讛, 讜讘讻诇诇 讝讛 讗祝 讗转 讙专讜砖转讜 砖诇讜 鈥� 讛专讬 讝讛 诇讜拽讛, 讜讗讬谞讜 诪讞讝讬专. 讛专讬 砖诇讜拽讬诐 注诇 诇讗讜 讝讛 讜讗讬谉 讛注砖讛 讚讜讞讛 讗转 讛诇讗讜 讛谞讬转拽 诇讜!


讜讚讜讞讬诐: 讜讻讬 砖诇 讻讛谞讬诐 拽讗诪专转 [讗讜诪专 讗转讛] 诇讛讘讬讗 专讗讬讛?! 讗讬谉 诇讛讜讻讬讞 诪讻讛谞讬诐 讻讬 讟注诪讗 讗讞专讬谞讗 [讟注诐 讗讞专] 讛讜讗 讘讛诐, 砖讛专讬 诪爪讗谞讜 讚专讘讬 专讞诪谞讗 [砖专讬讘转讛 讛转讜专讛] 讘讛诐 拽讚讜砖讛 讬转讬专讗 [讬转讬专讛], 讬讜转专 诪讘讬砖专讗诇, 讜诇讻谉 讛讞诪讬专讛 讘讛诐 砖讬诇拽讜 注诇 诇讗讜 讛谞讬转拽 诇注砖讛, 诇诪专讜转 砖讬砖专讗诇 讗讬谞讜 诇讜拽讛 注诇 讻讱.


讘 讜讚谞讬诐 注讜讚 讘讚讬谉 讛诪诇拽讜转 讘诇讗讜 讛谞讬转拽 诇注砖讛. 讜诪爪讬注讬诐: 讛诇讻讛 讝讜 砖讗讬谉 诇讜拽讬诐 注诇 诇讗讜 讛谞讬转拽 诇注砖讛, 讛专讬讛讬 讻砖讬讟转诐 砖诇 转谞讗讬 [转谞讗讬诐], 砖讬砖 转谞讗讬诐 讛住讘讜专讬诐 讻谉, 砖讻谉 砖谞讬谞讜 注诇 讛讗诪讜专 讘拽专讘谉 驻住讞: "讜诇讗 讬砖讗讬专讜 诪诪谞讜 注讚 讘拽专 讜讛谞讜转专 诪诪谞讜 注讚 讘讜拽专 讘讗砖 转砖专讜驻讜" (砖诪讜转 讬讘, 讬) 鈥� 讘讗 讛讻转讜讘 诇讬转谉 诪爪讜转 注砖讛 (砖专讬驻转 讛谞讜转专) 讗讞专 讗讬住讜专 诇讗 转注砖讛 (砖诇讗 诇讛讜转讬专 诪讘砖专 讛拽专讘谉), 诇讜诪专 砖讗诐 注讘专讜 讜讛讜转讬专讜 诪拽专讘谉 讛驻住讞 鈥� 讗讬谉 诇讜拽讬谉 注诇讬讜, 讗诇讜 讚讘专讬 专' 讬讛讜讚讛.


专' 讬注拽讘 讗讜诪专: 讛驻讟讜专 诪诪诇拽讜转 砖诇 讛诪讜转讬专 诪拽专讘谉 讛驻住讞 诇讗 诪谉 讛砖诐 (诪讻讞 讛讙讚专讛 讝讜) 砖诇 诇讗讜 讛谞讬转拽 诇注砖讛 讛讜讗 讝讛, 讗诇讗 诪砖讜诐 讚讛讜讛 [砖讛专讬讛讜] 诇讗讜 砖讗讬谉 讘讜 诪注砖讛. 砖讛专讬 诇讗 注砖讛 诪注砖讛 讘讛讜转讬专讜 诪拽专讘谉 讛驻住讞. 讜讻诇诇 讛讜讗 砖讻诇 诇讗讜 砖讗讬谉 讘讜 诪注砖讛 鈥� 讗讬谉 诇讜拽讬谉 注诇讬讜. 讜谞讚讬讬拽: 诪讻诇诇 [诪讻讗谉] 砖专' 讬讛讜讚讛 讛讞讜诇拽 注诇 专' 讬注拽讘 住讘专 [住讘讜专] 砖诇讜拽讬谉 注诇讬讜 注诇 诇讗讜 讛谞讬转拽 诇注砖讛.


讜砖讜讗诇讬诐: 讜专' 讬注拽讘 讛驻讜讟专 诪诪诇拽讜转 讗转 讛诪讜转讬专 诪拽专讘谉 讛驻住讞 诪砖讜诐 砖讛讜讗 诇讗讜 砖讗讬谉 讘讜 诪注砖讛, 讛讗讬 [诪拽专讗 讝讛] "讜讛谞转专 诪诪谞讜 注讚 讘拽专 讘讗砖 转砖专驻讜", 诇诪讗讬 讗转讗 [诇诪讛 讘讗, 诪讛 诪诇诪讚谞讜]?


讜诪砖讬讘讬诐: 诪讬讘注讬 诇讬讛 诇讻讚转谞谉 [谞爪专讱 诇讜 诇讻诪讜 砖砖谞讬谞讜 讘诪砖谞讛 讘讚讬谉 拽专讘谉 讛驻住讞]: 讛注爪诪讜转 砖诇 拽专讘谉 讛驻住讞 砖谞砖讗专 讘讛谉 诪讞 讛专讗讜讬 诇讗讻讬诇讛, 讜讛讙讬讚讬谉 讜讛谞讜转专 诪谉 讛拽专讘谉 鈥� 讬砖专驻讜 讻讜诇诐 讘讬讜诐 砖砖讛 注砖专 讘谞讬住谉, 诪讬讚 诇诪讞专转 讛讞讙, 讗讱 诇讗 讘讞讙 注爪诪讜. 讜讗诐 讞诇 讬讜诐 砖砖讛 注砖专 讘谞讬住谉 诇讛讬讜转 讘讬讜诐 讛砖讘转 鈥� 讬砖专驻讜 讘讬讜诐 砖讘注讛 注砖专 讘谞讬住谉. 讜讗讬谉 讛诐 谞砖专驻讬诐 讘讞讙 讜讘砖讘转, 诇驻讬 砖讗讬谉 诪爪讜转 砖专讬驻转诐 砖诇 讗诇讜 讚讜讞讬谉 诇讗 讗转 讛砖讘转 讜诇讗 讗转 讬讜诐 讟讜讘.


讜讗诪专 注诇 讻讱 讛讞讻诐 讞讝拽讬讛, 讜讻谉 转谞讗 讚讘讬 [砖谞讛 讞讻诐 讘讬转 诪讚专砖讜] 砖诇 讞讝拽讬讛: 诪讗讬 讟注诪讗 [诪讛 讟注诐] 讛讚讘专, 砖讗讬谉 讗讜诪专讬诐 砖转讘讜讗 诪爪讜转 讛注砖讛 砖诇 砖专讬驻转 讛谞讜转专 讜转讚讞讛 诪爪讜转 诇讗 转注砖讛 砖诇 诪诇讗讻讛 讘讞讙 讜讘砖讘转 鈥� 诪砖讜诐 砖讗诪专 拽专讗 [讛诪拽专讗] "诇讗 转讜转讬专讜 诪诪谞讜 注讚 讘讜拽专 讜讛谞转专 诪诪谞讜 注讚 讘拽专 讘讗砖 转砖专驻讜", 讜讛专讬 讞讝专讛 讝讜 砖诇 讛诪讬诇讬诐 "注讚 讘讜拽专" 诪讛 诪诇诪讚转? 鈥� 讘讗 讛讻转讜讘 诇讬转谉 讘讜拽专 砖谞讬 诇砖专讬驻转讜, 砖讛诪爪讜讛 诇砖专讜祝 讗转 讛谞讜转专 诪拽专讘谉 讛驻住讞 讗讬谞讛 讘讘讜拽专 讛专讗砖讜谉 砖讞诇 注诇讬讜 讛讗讬住讜专, 讛讜讗 讘讜拽专讜 砖诇 讬讜诐 讛讞讙, 讗诇讗 讘讘讜拽专 讛砖谞讬, 讘讬讜诐 砖砖讛 注砖专 讘谞讬住谉, 讜诪讻讗谉 砖讗讬谉 诪爪讜讛 讝讜 讚讜讞讛 讗讬住讜专 诪诇讗讻讛 讘讞讙, 讜讻谉 讘砖讘转.


讙 讗诪专 讗讘讬讬: 讻诇 诪讬诇转讗 [讚讘专] 砖讗诪专 专讞诪谞讗 [讛讻转讜讘] 诇讗 转注讘讬讚 [诇讗 转注砖讛], 讗诐 注讘专 讗讚诐 讜注讘讬讚 [注砖讛] 鈥� 诪讛谞讬 [诪讜注讬诇, 转拽祝], 讜谞注谞砖 讛注讜讘专 注诇 讻讱. 讜讟注诐 砖讬讟转讜 讝讜, 讚讗讬 住诇拽讗 讚注转讱 [砖讗诐 注讜诇讛 注诇 讚注转讱] 诇讜诪专 砖讗诐 注讜砖讛 讗讚诐 讗讬住讜专 诇讗 诪讛谞讬 [讗讬谞讜 诪讜注讬诇. 转拽祝], 讗诪讗讬 诇拽讬 [诪讚讜注 诇讜拽讛], 讜讛专讬 讗讬谉 讻诇 诪砖诪注讜转 诇诪注砖讬讜?! 专讘讗 讗诪专: 讻诇 讚讘专 砖讗住专转讜 转讜专讛 鈥� 诇讗 诪讛谞讬 诪讬讚讬 [诇讗 诪讜注讬诇 讘讻诇诇], 讜讛讗讬 讚诇拽讬 [讜讝讛 砖讛注讜讘专 注诇 讗讬住讜专 诇讜拽讛] 鈥� 诪砖讜诐 砖注讘专 讗诪讬诪专讗 讚专讞诪谞讗 [注诇 讚讘专 转讜专讛] 讛讜讗.

